Marcus Ingvartsen er forfremmet fra U21-landsholdet til A-landsholdets samling i München forud for kampen mod Rumænien.

Marcus Ingvartsen skulle egentligt have været med U21-landsholdet til Spanien, men FC Nordsjælland topscorer drager nu i stedet til München.

Her er A-landsholdet samlet forud for den vigtige VM-kvalkamp mod Rumænien søndag, og Ingvartsen bliver 24. mand i truppen, skriver DBU på Twitter.

Udtagelsen skal ses i lyset af Nicolai Jørgensen og Kasper Dolbergs lyskeproblemer. Begge er indtil videre tvivlsomme.